مالتا پرزیدنتی ماری لوئیز کولیرو پریکا جمهور باشقانی رجب طیب اردوغانین دعوتی ایله تورکیه سفر ائدیب.
قوناق پرزیدنت سفری چرچیوسینده ایلک اولا‌راق ایستانبول-دا پرزیدنت کؤمکچی‌سی فواد اوختای ایله بیر آرایا گلیب.
فواد اوختای ایله ماری لوئیز کولیرو پریکا تورکیه-مالتا ایش فورومون‌دان اول تک به تک گؤروش کئچیریب.
معلوماتا گؤره، گؤروش 40 دقیقه داوام ائدیب ومطبوعاتا قاپا‌لی کئچیریلیب.
مالتا پرزیدنتی ماری لوئیز کولیرو پریکا تورکیه-مالتا ایش شوراسی ییغینجاغینا قاتیلا‌راق بورادا چیخیش ائدیب.
سفرینده تورکیه ایله مالتا آراسینداکی علاقه‌لرین قارشی‌لیق‌لی اولا‌راق اینکیشاف ائتدیریلمه‌سی اوچون یئرینه یئتیریلمه‌سی واجیب اولان موضوع لارین موذاکیره اولوندوغونو بیلدیرن پریکا ییغینجاق و ایکی طرف‌لی گؤروش‌لر سایه‌سینده قارشی‌لیق‌لی علاقه‌لرین و خصوصی سئکتورون داها دا اینکیشاف ائتدیریله بیله جگینی سؤیله‌ییب.
پریکا "بیزلر ساده‌جه تانیش اولماق ایستمیریک، همین زاماندا طرفداش، دوست اولماق ایستییریک؛ خالق‌لاریمیزین و بؤلگه‌میزین منفعتی اوچون بونو ائتمه لییک، دئییب.
مالتا پرزیدنتی توریزم سئکتورونون و بو ساحه‌ده تحصیلین داشیدیغی اهمیتی وورغولا‌راق، داها چوخ تورک طلبه‌نین اینگیلیسجه اؤیرنمک اوچون مالتایا گلمه‌سینی، خصوصی سئکتورون دا مالتادا سرمایه قویماسینی ایسته‌دیک‌لرینی دیله گتیریب.
ماری لوئیز کولیرو پریکا  "حکومتیمیز تورکیه و آوروپا بیرلیگی موذاکیره لرینی دستکلمکده داوام ائده‌جک‌دیر. مالتا اولا‌راق آوروپا بیرلیگی-نین گنیشلمه سیاست‌لرینی دستکلییریک. داوام ائتدیریله بیله‌جک باریش مراملی و مرفه بیر آوروپا اوچون بو جهدلر چوخ قیمت‌لی‌دیر" دئییب.
